Հայաստանի 10ամյա անկախությունը մեր ժողովրդի համար եղավ հզոր ազդակ՝ իր հոգեւոր ակունքներին վերադառնալու։ Այսօր Հայաստանի առջեւ ծառացած խնդիրների լուծման եւ առկա դժվարությունների հաղթահարման գործում մենք մեծապես կարեւորում ենք հասարակության բարոյական եւ հոգեւոր առողջությունը։ Մեզանում խորը արմատներ ունեցող քրիստոնեական ավանդույթն իր ազդեցությունն է գործում մեր նոր քաղաքականության վրա։ Դրա հիմքում անհատի եւ ժողովրդի ազատությունն է՝ լավագույն ինքնարտահայտման նախապայմանը։